title: A Tanács határozata ( 2007. november 16. ) a 2011. évre az Európa Kulturális Fővárosa elnevezésű eseményről

text:
               24.11.2007

               HU

               Az Európai Unió Hivatalos Lapja

               C 282/15

      A TANÁCS HATÁROZATA

   (2007. november 16.)
   a 2011. évre az Európa Kulturális Fővárosa elnevezésű eseményről
   (2007/C 282/11)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az Európa kulturális fővárosa eseménysorozat 2007-2019. évekre szóló közösségi fellépésének megállapításáról szóló, 2006. október 24-i 1622/2006/EK európai parlamenti és tanácsi határozatra (1) és különösen annak 14. cikkére,
   tekintettel a választótestület 2007. szeptemberi jelentésére, amelyet a Bizottságnak, az Európai Parlamentnek és a Tanácsnak az 1622/2006/EK határozat 14. cikke (2) bekezdésével összhangban nyújtott be,
   figyelembe véve, hogy az 1622/2006/EK határozat 14. cikkének (3) bekezdésében említett feltételek maradéktalanul teljesültek,
   tekintettel a Bizottság 2007. október 23-i ajánlására,
   ELFOGADTA EZT A HATÁROZATOT:
   1. cikk
   Az 1622/2006/EK határozat 14. cikkével összhangban Turkut és Tallinnt jelölik az „Európa Kulturális Fővárosa 2011” címre.
   2. cikk
   A kijelölt városok megtesznek minden szükséges intézkedést az 1622/2006/EK határozat 3. cikkének hatékony végrehajtása érdekében.

      Kelt Brüsszelben, 2007. november 16-án.

            a Tanács részéről

            az elnök

         I. PIRES DE LIMA

      (1)  HL L 304., 2006.11.3., 1. o.


title: A Tanács határozata ( 2009. december 22. ) a Régiók Bizottsága három lengyel tagjának és két lengyel póttagjának kinevezéséről

text:
               31.12.2009

               HU

               Az Európai Unió Hivatalos Lapja

               L 353/68

      A TANÁCS HATÁROZATA

   (2009. december 22.)
   a Régiók Bizottsága három lengyel tagjának és két lengyel póttagjának kinevezéséről
   (2009/1025/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a lengyel kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Rafal DUTKIEWICZ, Krzysztof SZYMAŃSKI és Brunon SYNAK hivatali idejének lejártát követően a Régiók Bizottsága három tagjának helye megüresedett. Norbert OBRYCKI hivatali idejének lejártát követően a Régiók Bizottsága egy póttagjának helye megüresedett. Konstanty DOMBROWICZ-nak a Régiók Bizottsága tagjává történő kinevezését követően egy póttag helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2010. január 25-ig a Régiók Bizottságába a következő személyeket nevezi ki:

               a)

               tagként:

                           —

                           Konstanty DOMBROWICZ, prezydent miasta Bydgoszczy (megbízatás-változás),

                           —

                           Marcin JABŁOŃSKI, marszałek województwa lubuskiego,

                           —

                           Jan KOZŁOWSKI, marszałek województwa pomorskiego,

                     és

               b)

               póttagként:

                           —

                           Władysław HUSEJKO, marszałek województwa zachodniopomorskiego,

                           —

                           Elżbieta RUSIELEWICZ, Radna Miasta Bydgoszczy.

         2. cikk
   Ez a határozat az elfogadásának napján lép hatályba.

      Kelt Brüsszelben, 2009. december 22-én.

            a Tanács részéről

            az elnök

         A. CARLGREN

      (1)  HL L 56., 2006.2.25., 75. o.


title: 2010/230/: A Bizottság határozata ( 2010. április 23. ) a Jobb képzés a biztonságosabb élelmiszerekért című program keretében az élelmiszer- és takarmánybiztonság, az állategészségügy és az állatjóllét terén folytatott képzésről szóló, 2010. évi munkaprogram finanszírozásáról

text:
               24.4.2010

               HU

               Az Európai Unió Hivatalos Lapja

               L 104/60

         A BIZOTTSÁG HATÁROZATA
   (2010. április 23.)
   a „Jobb képzés a biztonságosabb élelmiszerekért” című program keretében az élelmiszer- és takarmánybiztonság, az állategészségügy és az állatjóllét terén folytatott képzésről szóló, 2010. évi munkaprogram finanszírozásáról
   (2010/230/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (1) (a továbbiakban: költségvetési rendelet) és különösen annak 75. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (2) (a továbbiakban: végrehajtási szabályok) és különösen annak 90. cikkére,
   tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (3) és különösen annak 12. cikke (3) bekezdésére,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (4) és különösen annak 66. cikke (1) bekezdésének b) és c) pontjára,
   mivel:

               (1)

               A 882/2004/EK rendelet általános szabályokat állapít meg az olyan szabályok betartására irányuló hatósági ellenőrzések elvégzésére, amelyek célja elsősorban az embereket és az állatokat fenyegető kockázatok megelőzése, megszüntetése vagy elfogadható mértékűre csökkentése, a tisztességes gyakorlat garantálása a takarmány- és élelmiszer-kereskedelemben, valamint a fogyasztók védelme terén. Az említett rendelet 51. cikke előírja, hogy a Bizottság tanfolyamokat szervezhet a tagállamok illetékes hatóságainak a rendeletben említett hatósági ellenőrzésekért felelős személyzet számára, és ezek a tanfolyamok nyitva állhatnak harmadik országokból és különösen fejlődő országokból érkező résztvevők számára is. Ilyen tanfolyam többek között az uniós takarmány- és élelmiszerjog, illetve az állat-egészségügyi és az állatjóllétre vonatkozó szabályokról szóló képzés is.

               (2)

               A „Jobb képzés a biztonságosabb élelmiszerekért” című programot a Bizottság azzal a céllal hozta létre, hogy teljesítse a 882/2004/EK rendeletben megállapított célkitűzéseket. A COM(2006) 519 végleges bizottsági közlemény (5) feltárja a lehetőségeket a tanfolyamok jövőbeli megszervezésére.

               (3)

               A „Jobb képzés a biztonságosabb élelmiszerekért” című program végrehajtására irányuló 2010. évi munkaprogramot ezért el kell fogadni.

               (4)

               Az 58/2003/EK tanácsi rendelet alkalmazásában a közegészségügy területén tett közösségi fellépés igazgatására Közegészségügyi Program Végrehajtó Hivatala néven végrehajtó hivatal létrehozásáról szóló, 2004. december 15-i 2004/858/EK bizottsági határozat (6) létrehozta az Egészség- és Fogyasztóügyi Végrehajtó Ügynökséget (a továbbiakban: ügynökség).

               (5)

               Ezen túlmenően a 2008. szeptember 9-i C(2008) 4943 bizottsági határozat átruházott az ügynökségre néhány olyan irányítási és programvégrehajtási feladatot, amely a 882/2004/EK rendelettel összhangban elvégzett élelmiszer-biztonsági képzési intézkedésekkel jár. Az ügynökség részére ezért 2010-re működési támogatást kell nyújtani, hogy finanszírozhassa a „Jobb képzés a biztonságosabb élelmiszerekért” című programmal kapcsolatos tevékenységeket.

               (6)

               Mivel a 2010. évi munkaprogram kellőképpen részletes keretet biztosít, ez a határozat a végrehajtási szabályokról szóló rendelet 90. cikke értelmében finanszírozási határozatnak minősül.

               (7)

               E határozat alkalmazásában indokolt a „jelentős változás” kifejezést a végrehajtási szabályokról szóló rendelet 90. cikkének (4) bekezdése értelmében meghatározni.

               (8)

               Az 1605/2002/EK, Euratom rendelet 83. cikke szerint a kiadások érvényesítését, engedélyezését és kifizetését a végrehajtási szabályokban megállapított határidőkön belül kell végrehajtani. Ezeknek a szabályoknak azt is meg kell határozniuk, hogy a késedelmesen kifizetett hitelezők milyen körülmények között nyernek jogosultságot késedelmi kamathoz, amely azt a költségvetési tételt terhelné, amelyből a tőkét kifizették.

               (9)

               Ez a határozat ezért szabályokat ír elő a 2010. évi munkaprogramban szereplő intézkedésekkel kapcsolatos késedelmes kifizetés miatti késedelmi kamat kifizetéséről,

         ELFOGADTA EZT A HATÁROZATOT:
   1. cikk
   A „Jobb képzés a biztonságosabb élelmiszerekért” című program 2010. évi végrehajtására irányuló munkaprogram a mellékletben foglaltak szerint elfogadásra kerül. Ez a határozat a költségvetési rendelet 75. cikke értelmében finanszírozási határozatnak minősül.
   2. cikk
   (1)   A Bizottság által a munkaprogram végrehajtására szánt pénzügyi hozzájárulás teljes összege 15 370 000 EUR, amely az Európai Unió 2010. évi általános költségvetésének következő költségvetési tételeiből kerül finanszírozásra:

               a)

               :

               17 04 07 01 költségvetési tétel

               :

               14 000 000 EUR;

               b)

               :

               17.01.04.05 költségvetési tétel

               :

               260 000 EUR;

               c)

               :

               17 01 04 31 költségvetési tétel

               :

               1 110 000 EUR.

         (2)   Az (1) bekezdés c) pontjában előírt összeget, amely működési támogatásnak minősül, az Egészség- és Fogyasztóügyi Végrehajtó Ügynökség részére kell kifizetni.
   (3)   Az 1605/2002/EK, Euratom rendelet 83. cikkével összhangban a késedelmes kifizetés miatti késedelmi kamatot ugyanezen költségvetési tételekből lehet kifizetni.
   3. cikk
   A munkaprogramhoz tartozó egyedi intézkedésekhez rendelt, a 2. cikk (1) bekezdésében meghatározott maximális pénzügyi hozzájárulást érintő, összesen 20 %-ot meg nem haladó változások a 2342/2002/EK, Euratom rendelet 90. cikkének (4) bekezdése értelmében nem tekintendők lényeges változtatásnak, amennyiben nem befolyásolják jelentős mértékben a munkaprogram jellegét és célkitűzését.
   Az engedélyezésre jogosult tisztviselő a pénzgazdálkodás hatékonyságának és az arányosság elvével összhangban elfogadhatja ezeket a változásokat.

      Kelt Brüsszelben, 2010. április 23-án.

            a Bizottság részéről

            az elnök

         José Manuel BARROSO

      (1)  HL L 248., 2002.9.16., 1. o.

      (2)  HL L 357., 2002.12.31., 1. o.

      (3)  HL L 11., 2003.1.16., 1. o.

      (4)  HL L 165., 2004.4.30., 1. o.

      (5)  SEC(2006) 1163 és SEC(2006) 1164, 2006.9.20.

      (6)  HL L 369., 2004.12.16., 73. o.

      MELLÉKLET

         A „Jobb képzés a biztonságosabb élelmiszerekért” című program keretében az élelmiszer- és takarmánybiztonság, az állategészségügy és az állatjóllét terén folytatott képzésről szóló, 2010. évi munkaprogram

      1.1.   Bevezetés

      A 2010. évi munkaprogram három végrehajtási intézkedést foglal magában. A 882/2004/EK rendeletben meghatározott célkitűzések alapján a költségvetés felosztása és a fő intézkedések a következők:

                              1.2.

                              Közbeszerzés (közvetlen centralizált igazgatás által végrehajtva):

                              1.2.1.

                              Képzés: külső szerződések képzési programok végrehajtására

                  14 000 000 EUR

                              1.2.2.

                              Képzés: éves jelentés, informatikai berendezés és eszközök, tájékoztatás célját szolgáló anyagok, információs és kommunikációs támogatás

                  260 000 EUR

                              1.3.

                              Egyéb intézkedések: Működési támogatás az Egészség-és Fogyasztóügyi Végrehajtó Ügynökség számára

                  1 110 000 EUR

                  ÖSSZESEN

                  15 370 000 EUR

            1.2.   Közbeszerzés

      A 2010-ben közbeszerzési szerződésekre fenntartott teljes költségvetési keret összege 14 000 000 EUR.
      1.2.1.   Képzések: külső szerződés képzési programok végrehajtására

      JOGALAP
      A 882/2004/EK rendelet 51. cikke és 66. cikke (1) bekezdésének b) pontja.
      KÖLTSÉGVETÉSI TÉTEL
      Költségvetési tétel: 17 04 07 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Az alábbiakban említett technikai kérdések mindegyike tekintetében egy vagy több szolgáltatási szerződést írnak alá, a becslések szerint összesen mintegy 17-et. A külső szerződéses megbízottak feladatai elsősorban a képzési tevékenységek szervezési és logisztikai aspektusait érintik.
      A TERVEZETT SZERZŐDÉSEK TÁRGYA (ADOTT ESETBEN)
      2010-ben a képzési tevékenységek a következő témákat érintik:

                  —

                  állat-egészségügyi, valamint élelmiszer- és takarmánybiztonsági ellenőrző vizsgálatok állat-egészségügyi határállomásokon (repülőterek, tengeri kikötők és közút/vasút),

                  —

                  zoonózisok és mikrobiológiai kritériumok élelmiszerek esetében,

                  —

                  állatjóllét,

                  —

                  növényvédelmi termékek,

                  —

                  takarmányjog: a takarmányhigiéniai szabályokra összpontosítva,

                  —

                  fertőző szivacsos agyvelőbántalmak megelőzése, az ellenük történő védekezés, valamint felszámolásuk,

                  —

                  behozatalukkor a nem állati eredetű termékek ellenőrzése,

                  —

                  uniós minőségbiztosítási rendszerek (biogazdálkodás és földrajzi jelzések),

                  —

                  a hatósági ellenőrzési rendszerek belső ellenőrzése,

                  —

                  a tagállamokban és harmadik országokban végzett uniós ellenőrzések támogatása,

                  —

                  RASFF/TRACES a harmadik országokban,

                  —

                  GMO-elemzés,

                  —

                  az élelmiszerekre és az élelmiszer-behozatalra vonatkozó uniós szabályok és követelmények,

                  —

                  a nagy patogenitású madárinfluenza és egyéb állatbetegségek diagnózisa és visszaszorítása,

                  —

                  egyéb állat-egészségügyi, állatjólléti, takarmány- és élelmiszer-biztonsági kérdések, együttműködés más nemzetközi szervezetekkel az élelmiszerbiztonsággal kapcsolatos képzés terén, tanulmányok, konferenciák és értékelések.

            VÉGREHAJTÁS
      13 320 000 EUR összeget (amely a 882/2004/EK rendelet értelmében az élelmiszer-biztonsági intézkedéseket finanszírozza) az Egészség- és Fogyasztóügyi Végrehajtó Ügynökség fog kezelni és felhasználni (2008/544/EK bizottsági határozat (1)). A fennmaradó 680 000 EUR-t a Bizottság használja fel a GMO-kkal kapcsolatos program, valamint tanulmányok, konferenciák és értékelések céljára.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Valószínűleg április és június között, hogy a szerződéseket még 2010-ben alá lehessen írni.
      AZ AJÁNLATI FELHÍVÁSOK TERVEZETT ÖSSZEGE
      14 000 000 EUR
      1.2.2.   Képzések: éves jelentés, informatikai berendezés és eszközök, tájékoztatás célját szolgáló anyagok, információs és kommunikációs támogatás

      JOGALAP
      A 882/2004/EK rendelet 66. cikke (1) bekezdésének c) pontja.
      KÖLTSÉGVETÉSI TÉTEL
      Költségvetési tétel: 17 01 04 05
      A TERVEZETT SZERZŐDÉSEK IRÁNYSZÁMA ÉS TÍPUSA
      A becslések szerint összesen mintegy 3 szolgáltatási szerződés írnak alá.
      A TERVEZETT SZERZŐDÉSEK TÁRGYA (ADOTT ESETBEN)
      Az ebben a költségvetésben finanszírozandó intézkedések célja a képzési programok megszervezése, az informatikai és e-learning berendezések és eszközök, valamint tájékoztató anyagok, információs és kommunikációs támogatás biztosítása.
      VÉGREHAJTÁS
      Ezt az intézkedést közvetlenül az Egészség- és Fogyasztóügyi Főigazgatóság (DG SANCO) hajtja végre.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Valószínűleg április és szeptember között.
      AZ AJÁNLATI FELHÍVÁSOK TERVEZETT ÖSSZEGE
      260 000 EUR
      1.3.   Egyéb intézkedések: Működési támogatás az Egészség- és Fogyasztóügyi Végrehajtó Ügynökség számára

      JOGALAP
      Az 58/2003/EK tanácsi rendelet, különösen 12. cikkének (3) bekezdése
      KÖLTSÉGVETÉSI TÉTEL
      Költségvetési tétel: 17 01 04 31
      ÖSSZEG
      1 110 000 EUR
      A VÉGREHAJTÁSI INTÉZKEDÉS LEÍRÁSA ÉS CÉLKITŰZÉSE
      Ez a költségvetés az ügynökségnek a pénzügyi terv 2. fejezete alá tartozó programok 2010-ben megvalósuló működési támogatását finanszírozza. A 17 01 04 31 költségvetési tétel az ügynökség 2010-ben megvalósuló működési támogatásának a „Jobb képzés a biztonságosabb élelmiszerekért” programmal kapcsolatos részét finanszírozza. Az 58/2003/EK rendelet 12. cikkének (3) bekezdése szerint a működési támogatást olyan uniós programok keretösszegéből utalják ki, amelyek igazgatását az ügynökség végzi. 2010-ben az ügynökség számára fizetendő támogatásnak két külön költségvetési tételt hoztak létre: egyet a pénzügyi terv 2. fejezetébe, egyet a 3b. fejezetébe tartozó programok számára.

         (1)  HL L 173., 2008.7.3., 27. o.


title: Az Európai Parlament (EU) 2017/1648 határozata (2017. április 27.) az Európai Repülésbiztonsági Ügynökség 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/187

         AZ EURÓPAI PARLAMENT (EU) 2017/1648 HATÁROZATA
   (2017. április 27.)
   az Európai Repülésbiztonsági Ügynökség 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Repülésbiztonsági Ügynökség 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Repülésbiztonsági Ügynökség 2015-ös pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a 2015-ös pénzügyi évre vonatkozó költségvetés végrehajtása tekintetében az ügynökség számára adandó mentesítésről szóló, 2017. február 21-i tanácsi ajánlásra (05873/2017 – C8-0059/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (4) és különösen annak 60. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A8-0087/2017),

               1.

               mentesítést ad az Európai Repülésbiztonsági Ügynökség ügyvezető igazgatója számára az ügynökség 2015-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Repülésbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 56. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 79., 2008.3.19., 1. o.

      (5)  HL L 328., 2013.12.7., 42. o.